*Նախագիծ*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**ՈՐՈՇՈՒՄ**

**\_\_\_ \_\_\_\_\_\_\_\_\_\_\_\_\_ 2019 թվական N \_\_\_\_ Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Հայաստանի Հանրապետության բյուջետային համակարգի մասին Հայաստանի Հանրապետության օրենքի 23-րդ հոդվածի 3-րդ մասը` Հայաստանի Հանրապետության կառավարությունը ***որոշում է.***

1. <<Հայաստանի Հանրապետության 2019 թվականի պետական բյուջեի մասին>> Հայաստանի Հանրապետության օրենքի N 1 հավելվածում և Հայաստանի Հանրապետության կառավարության 2018 թվականի դեկտեմբերի 27-ի «Հայաստանի Հանրապետության 2019 թվականի պետական բյուջեի կատարումն ապահովող միջոցառումների մասին N 1515-Ն որոշման NN 3,4,5,11 և 11.1 հավելվածներում կատարել փոփոխություններ ու լրացումներ՝ համաձայն NN 1,2,3,4 հավելվածների:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**ՀԻՄՆԱՎՈՐՈՒՄ**

**ՀՀ կառավարության «Հայաստանի Հանրապետության պետական բյուջեում վերաբաշխում և Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ և լրացումներ կատարելու մասին» որոշման ընդունման**

**1049 ծրագրի թիվ 11008 «Եվրոպական ներդրումային բանկի աջակցությամբ իրականացվող Մ6 Վանաձոր-Ալավերդի- Վրաստանի սահման միջպետական նշանակության ճանապարհի վերականգնման ծրագրի համակարգում և կառավարում» միջոցառման 4861** հոդվածով 2019թ. պետական բյուջեով նախատեսված է 44,400.0 հազ. ՀՀ դրամ, որից վարկային մասով՝ 37,000.0 հազ. ՀՀ դրամ, իսկ ՀՀ համաֆինանսավորման մասով 7,400.0 հազ. ՀՀ դրամ:

2018թ. դեկտեմբերի և 2019թ. հունվար ամիսների համար արդեն իսկ խորհրդատուներից ստացվել են կատարողական ակտեր՝ շուրջ 53,000.0 հազ. ՀՀ դրամի չափով: Ինչպես նաև առաջիկայում սպասվում են կատարողական ակտեր շուրջ 61,000.0 հազ. ՀՀ դրամի չափով:

Վերոնշյալ կատարողական ակտերի վճարումը ապահովելու նպատակով չի բավարարում **70,200.0 հազ. ՀՀ դրամ**, որից ՀՀ համաֆինանսավորման մասով՝ **12,200.0 հազ. ՀՀ դրամ,** իսկ վարկային մասով՝ **58,000.0 հազ ՀՀ դրամ**:

Միաժամանակ «Մ6 Վանաձոր-Ալավերդի-Վրաստանի սահման միջպետական ճանապարհի վերականգնման և բարելավման ծրագրի» շրջանակներում տեղի է ունեցել նախագծային փոփոխություն, որի արդյունքում ազդեցության են ենթարկվել ՀՀ Լոռու մարզի Վահագնի համայնքի որոշ հողամասեր, որոնք պետք է ճանաչվեն հանրության գերակա շահ և օտարվեն նախնական համարժեք փոխհատուցմամբ՝ հիմք ընդունելով ՀՀ կառավարության 2017 թվականի նոյեմբերի 9-ի  թիվ 1412-Ն որոշման 3-րդ կետի 5-րդ ենթակետի պահանջները: Փոխհատուցման ընդհանուր գումարը կկազմի շուրջ 5,500.0 հազ. ՀՀ դրամ, իսկ կադաստրի, դատական և նոտարական ծախսերը կկազմեն շուրջ 500.0 հազ. ՀՀ դրամ: **1049 ծրագրի թիվ 11008** միջոցառման համար **4639 և 4823** հոդվածներ նախատեսված չեն, հետևաբար անհրաժեշտություն է առաջացել ավելացնել **4639 4823** հոդվածներ և ՀՀ համաֆինանսավորման մասով նախատեսել համապատասխանաբար **5,500.0 հազ. և 500.0 հազ. ՀՀ դրամ**:

Միաժամանակ **«Եվրասիական զարգացման բանկի աջակցությամբ իրականացվող Հյուսիս-հարավ միջանցքի զարգացման ծրագրի»** նախագծային աշխատանքների իրականացման մրցույթը մոտենում է ավարտական փուլին և շուտով կկնքվի պայմանագիր նախագծային աշխատանքներ իրականացնող խորհրդատուի հետ: Վարկային համաձայնագրի 4.1 կետի к) ենթակետի համաձայն՝ ծրագրի գծով պահպանման ծախսերը կրում է Հայաստանի Հանրապետությունը: Դրա հետ կապված առաջիկայում անհրաժեշտություն է առաջանալու իրականացնել գործուղման և ներկայացուցչական ծախսեր, սակայն **1049 ծրագրի թիվ 11012** միջոցառման համար **4221 և 4237** հոդվածներ նախատեսված չեն: Հետևաբար անհրաժեշտություն է առաջացել ավելացնել **4221 և 4237** հոդվածներ և ՀՀ համաֆինանսավորման մասով նախատեսել համապատասխանաբար **600.0 հազ. և 400.0 հազ. ՀՀ դրամ՝** հետևյալ հաշվարկով.

Նախատեսվում է թվով 5 գործուղում՝ 4-ական աշխատակիցներով և թվով 2 գործուղում՝ 2-ական աշխատակիցներով՝

4 աշխ.\*(1 գիշեր\*20000 դրամ+2 օր\*3000 դրամ)\* 5 գործուղում + 2 աշխ.\*(1 գիշեր\*14000 դրամ+2 օր\*3000 դրամ)\* 2 գործուղում = 600,000 ՀՀ դրամ

Նախատեսվում է թվով 5 պաշտոնական ճաշ՝ յուրաքանչյուրը 80,000 ՀՀ դրամ արժեքով.

5\*80,000=400,000 ՀՀ դրամ

Վերոնշյալ հոդվածների ավելացումները առաջարկվում է իրականացնել **1046 ծրագրի թիվ 21005** միջոցառման համապատասխանաբար վարկային և ՀՀ համաֆինանսավորման մասերից:

Միաժամանակ **1049 ծրագրի թիվ 11007 «Ասիական զարգացման բանկի աջակցությամբ իրականացվող Հայաստան-Վրաստան սահմանային տարածաշրջանային ճանապարհի (Մ6 Վանաձոր-Բագրատաշեն) բարելավման ծրագրի համակարգում և կառավարում» միջոցառման** **4639 հովածում** ներառված են նաև հողերի օտարման համար նախատեսված կադաստրի, դատական և նոտարական ծախսերը: Հետևաբար անհրաժեշտություն է առաջացել նշյալ ծախսերի համար նախատեսել **4823 հոդված՝** 9,646.5 հազ. ՀՀ դրամի չափով՝ նվազեցնելով նշյալ գումարը 4639 հոդվածից:

Միաժամանակ ծրագրով իրավաբան հաստիքային աշխատակից նախատեսված չէր, թվով 1 աշխատակցի հետ դեռևս 18.10.2017թ.-ին կնքվել էր Իրավաբանական ծառայություններ արտահաստիքային Պայմանագիր կես դրույք՝ ամսեկան 270,000 ՀՀ դրամ վարձատրությամբ: Ս/թ փետրվարի 1-ից դարձել է 1 ամբողջ դրույք 540,000 ՀՀ դրամ գումարով, աշխատանքի ծավալների ավելացման հետ կապված՝ հաշվի առնելով նաև, որ 2018թ նոյեմբեր ամսից ազատ է նաև ՊՈԱԿ-ի իրավաբանական բաժնի պետի հաստիքը: Հետևաբար անհրաժեշտություն է առաջացել նույն միջոցառման 4235 հոդվածը ավելացնել  ևս 3,193,000  ՀՀ դրամի չափով՝ նվազեցնելով նշյալ գումարը 4241 հոդվածից՝ հետևյալ հաշվարկով.

հաշվարկը մինչև 31.01.2019թ.՝ 270,000\*13 = 3,510,000 – 270,000 /վճարվաճ հունվարի համար/ =3,240,000 ՀՀ դրամ

01.02.2019թ-ից ՝ 540,000\*12 = 6,480,000 ՀՀ դրամ

Տարբերությունը՝ 3,240,000 ՀՀ դրամ, հաշվի առնելով տվյալ հոդվածում առկա մնացորդը անհրաժեշտություն է առաջացել ընդամենը 3,193,000 ՀՀ դրամի չափով վերաբաշխման:

**ՏԵՂԵԿԱՆՔ**

**ՀՀ կառավարության «Հայաստանի Հանրապետության պետական բյուջեում վերաբաշխում և Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ և լրացումներ կատարելու մասին» որոշման նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտության կամ բացակայության մասին**

ՀՀ կառավարության «Հայաստանի Հանրապետության պետական բյուջեում վերաբաշխում և Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ և լրացումներ կատարելու մասին» որոշման ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտություն չի առաջանում:

**ՏԵՂԵԿԱՆՔ**

**ՀՀ կառավարության «Հայաստանի Հանրապետության պետական բյուջեում վերաբաշխում և Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ և լրացումներ կատարելու մասին»որոշման նախագծի ընդունման կապակցությամբ պետական բյուջեում ծախսերի և եկամուտների ավելացման կամ նվազման մասին**

ՀՀ կառավարության «Հայաստանի Հանրապետության պետական բյուջեում վերաբաշխում և Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ և լրացումներ կատարելու մասին» որոշման ընդունման կապակցությամբ պետական բյուջեում առաջացնում է լրացուցիչ ծախսերի անհրաժեշտություն, որի վերաբերյալ կներկայացվի լրացուցիչ առաջարկություն:

**ՑԱՆԿ**

**ՀՀ կառավարության «Հայաստանի Հանրապետության պետական բյուջեում վերաբաշխում և Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ և լրացումներ կատարելու մասին» որոշման նախագծի հեղինակների (մշակողների)**

ՀՀ կառավարության «Հայաստանի Հանրապետության պետական բյուջեում վերաբաշխում և Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ և լրացումներ կատարելու մասին» որոշման նախագիծը մշակվել է Հայաստանի Հանրապետության տրանսպորտի, կապի և տեղեկատվական տեխնոլոգիաների նախարարության աշխատակազմի ֆինանսատնտեսագիտական և հաշվապահական հաշվառման վարչության կողմից:

**ՑԱՆԿ**

**Իրավական ակտերի, որոնց հիման վրա կամ որոնցից օգտվելով մշակվել է ՀՀ կառավարության «Հայաստանի Հանրապետության պետական բյուջեում վերաբաշխում և Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ և լրացումներ կատարելու մասին» որոշման նախագիծը**

ՀՀ կառավարության «Հայաստանի Հանրապետության պետական բյուջեում վերաբաշխում և Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ և լրացումներ կատարելու մասին» որոշման նախագիծը մշակվել է «Նորմատիվ իրավական ակտերի մասին» և «Բյուջետային համակարգի մասին» ՀՀ օրենքների հիման վրա:

**ՏԵՂԵԿԱՆՔ**

**ՀՀ կառավարության ՀՀ կառավարության «Հայաստանի Հանրապետության պետական բյուջեում վերաբաշխում և Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ և լրացումներ կատարելու մասին»որոշման նախագծի վերաբերյալ շահագրգիռ մարմիններից ստացված առաջարկությունների վերաբերյալ**

|  |  |  |  |
| --- | --- | --- | --- |
| **Առաջարկության հեղինակը¸****Գրության ստացման ամսաթիվը, գրության համարը** | **Առաջարկության բովանդակությունը** | **Եզրակացություն** | **Կատարված փոփոխու-թյունները** |
| **ՀՀ ֆինանսների նախարարություն****07.03.2019****01/8-4/3714-19** | Ձեր 26.02.2019թ. N05/15.1/2236-19 գրությամբ ներկայացված «Հայաստանի Հանրապետության պետական բյուջեում վերաբաշխում և Հայաստանի Հանրապետության կառավարության 2018 թվականի դեկտեմբերի 27-ի N 1515-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.Նախագծին կից ներկայացված չեն վերաբաշխմամբ հատկացվող գումարների համապատասխան հաշվարկ-հիմնավորումները:Միաժամանակ Նախագծում առկա են տեխնիկական բնույթի թերություններ: Մասնավորապես առաջարկում ենք.1. Նախագծի հավելված N2-ը համապատասխանեցնել [ՀՀ կառավարության 2018 թվականի դեկտեմբերի 27–ի N 1515-Ն որոշ](http://www.minfin.am/website/images/website/byuje%20ev%20krknaki%20harkum/Mijnajamket/N1515.doc)**ման N3 և N4 հավելվածների բովանդակությանը:**
2. **Նախագծում ավելացնել նոր հավելված՝** [ՀՀ կառավարության 2018 թվականի դեկտեմբերի 27–ի N 1515-Ն որոշ](http://www.minfin.am/website/images/website/byuje%20ev%20krknaki%20harkum/Mijnajamket/N1515.doc)**ման N11.1 հավելվածում կատարվող փոփոխությունների վերաբեյալ:**
 | Համապատասխան հաշվարկ-հիմնավորումները էլեկտրոնային եղանակով տրամադրվել են ՀՀ ֆինանսների նախարարությանը և ավելացվել են նախագծի հիմնավորման մեջՏեխնիկական բնույթի առաջարկները ընդունվել են և կատարվել են համապատասխան փոփոխություններ**:** |  |
| **ՀՀ արդարադա-տության նախարարություն****15.03.2019****01/14/5445-19** | **ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ****«Հայաստանի Հանրապետության 2019 թվականի պետական բյուջեում վերաբաշխում, Հայաստանի Հանրապետության կառավարության 2018 թվականի դեկտեմբերի 27-ի թիվ 1515-Ն որոշման մեջ փոփոխություններ ու լրացումներ կատարելու մասին» Հայաստանի Հանրապետության կառավարության որոշման նախագծի վերաբերյալ** «Հայաստանի Հանրապետության 2019 թվականի պետական բյուջեում վերաբաշխում, Հայաստանի Հանրապետության կառավարության 2018 թվականի դեկտեմբերի 27-ի թիվ 1515-Ն որոշման մեջ փոփոխություններ ու լրացումներ կատարելու մասին» Հայաստանի Հանրապետության կառավարության որոշման նախագիծը համապատասխանում է ՀՀ օրենսդրությանը: |  |  |